அவள் நினைத்தது போலவே அனைத்து எதிராக நடந்தது. அவனும் அதிகாலை எழுந்து தோட்டத்தில் ஜாக்கிங் போய்க்கொண்டிருந்தான். இவள் போனதும் முதலில் சந்தித்தது அவனைத்தான். இவளை கண்டவன் இப்பவும் வந்திட்டாளா.. இவ அடங்கமாட்டா போல.. இவள என்று வேகமாக அவள் அருகில் வந்தான். அவள் “கொஞ்சம் நான் சொல்றத கோபப்படாம கேளுங்க, அத்த.. “என்று ஆரம்பித்தவளை, “போதும்… என்ன ஜென்மம் நீயெல்லாம், பணத்துக்காக இப்படியா? கொஞ்சம்கூட கூச்சமாவே இல்லையா ?” என்றதும் அவளுக்கும் கோபம் வர இருப்பினும் பொறுமையாக “கத்தாதிங்க… யாராவது கேக்கபோறாங்க, ஒரு நிமிஷம் நான் சொல்றத கேளுங்க. நான் பக்கத்து வீ…” என ஆரம்பித்தவளை “என் வீட்டுக்கு வந்து என்ன கத்தாதேனு சொல்ல நீ யாருடி என்று கத்தியதும் சந்திரா வெளியில் வந்தார். ஆதியோ அவளை பிடித்து இழுத்துக்கொண்டு வெளியில் செல்லப்பார்த்தான்.